Mecynorhina (Megalorhina) harrisi

Mecynorhina harrisi er en biller|bille som hører til gruppen gullbasser (Cetoniinae) i gruppen skarabider (Scarabaeoidea).

Utseende 
En stor (30-50 millimeter), kraftig gullbasse, forkroppen litt matt grønnlig med lyse tegninger. Hannen har et vanligvis ganske langt, tynt, Y-formet horn i pannen, med korte pigger på hver side av dette. Dekkvingene er ganske variable i fargen, kan være mørkt grønnlige til svarte med gule flekker eller striper, eller hovedsakelig gulaktige.

Levevis 
Larvene utvikler seg i muld som samler seg i råtnende trestammer. De voksne billene kommer gjerne til overmoden frukt og utflytende sevje.

Utbredelse 
Arten lever i Øst- og Sentral-Afrika og er kjent fra Kenya, Tanzania, Uganda og Kamerun.

Systematisk plassering 
Det er mulig at noen eller alle av "underartene" denne arten blir delt opp i bare bør betraktes som fargevarianter.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini
 Slekten Mecynorhina Hope, 1837
 Underslekten Megalorhina Westwood, 1847
 Mecynorhina (Megalorhina) harrisi (Westwood, 1847)
 Mecynorhina harrisi dedzaensis (De Palma, 2010) 
 Mecynorhina harrisi eximia (Aurivillius, 1886) 
 Mecynorhina harrisi eximioides (Allard, 1989) 
 Mecynorhina harrisi haroldii (Thomson, 1880)
 Mecynorhina harrisi leptofurcata (Allard, 1985) 
 Mecynorhina harrisi peregrina (Kolbe, 1895) 
 Mecynorhina harrisi procera (Kolbe, 1884) 
 Mecynorhina harrisi schaueri (Schürhoff, 1933)

Kilder 
 De Palma M. & Frantz S. 2010. Taxonomic Revision of Megalorhina Westwood and subgeneric classification of Mecynorhina Hope. Natura Edizione Scientifique :1-80, 16 plansjer. 
 Nettsider om Mecynorhina spp.:

Eksterne lenker 
 
 Mecynorhina på Encyclopedia of life
 Bilde av Mecynorhina harrisi

Gullbasser
Dyr formelt beskrevet i 1847
Ugandas insekter
Kenyas insekter
Tanzanias insekter
Kameruns insekter
Togos insekter
Ghanas insekter
Elfenbeinskystens insekter
Liberias insekter
Guineas insekter
Sierra Leones insekter
Den sentralafrikanske republikks insekter
Gabons insekter
Den demokratiske republikken Kongos insekter
Republikken Kongos insekter
Angolas insekter
Malawis insekter
Zambias insekter